Rio de le Amazzone

'U **Rio de le Amazzone** (jndr'ô purtughese *Rio Amazonas*; jndr'ô spagnole *Río Amazonas*) jè 'nu jume de l'Americhe meridionale ca scorre attraversanne 'u Perú, 'a Colombie (pe' 'na piccele vanne) e 'u Brasile e spiccie jndr'â ll'oceane Atlandiche. 
'U jume nàsce jndr'ô Nevado Mismi a 5600 metre sus a 'u levèlle d'u mare (Departemènde de Arequipa, Perú). 
A ll'inizie avène nnumenate Apurimac e cchiù a valle avène chiamate Ene. Da qquè accumenze ad avenè chiamate Rio Tambo. Quanne 'u Tambo se aunìsce a 'u Rio Urubamba, 'u jume avène chiamate Ucayali. 
Ad 'a confluenze de quiste urteme c'u Marañón 'u jume pigghie 'a denominazione de Rio de le Amazzone. D'a frondiere Colombie-Brasile 'u jume avène chiamate da le Brasiliane "Solimões" (p'u tratte fine ad 'a confluenze c'u Rio Negro). Nnande 'stù punde 'u jume avène chiamate pure da le Brasiliane "Rio Amazonas".
Conzideranne 'a sorgende cchiù lundàne da'u mare, ce jè 'u Rio Apurimac, 'u Rio de le Amazzone jè 'u corse d'acque cchiù longhe d'u munne, 6937 chilometre. 
Jè 'u cchiù granne jume d'u munne pe' volume d'acque, numere de affluènde e bacine idrografeche (6.915.000 km2); baste penzà ca jndre jidde sfociane cchiù o mène 10.000 jume, de cui ben 18 tènene 'na longhezze cchiù granne de 1.000 km (quase doje vôte 'a longhezze d'u Po). 'U Rio de le Amazzone jè longhe quase 10 vôte 'u Po e cchiù o mène 5 vôte l'Itaglie.

'U corse d'u Rio de le Amazzone jndr'ô Brasile cange, a seconne de le staggione, 'mbase ad 'a quandetata variabbele de le precipitazzione jndr'ô corse cchiù ìrte d'u jume. Jndr'â lle periode de cchiù granna quandetata de acque jidde se pòte spannère jndr'â lle vosche 'nzeccate fine a 100 km de lundanànze. L'allagamènde de le vosche colpite ccrèje 'a Vàrzea, 'nu ecosisteme uneche a 'u munne. Jndr'â vanne d'a foce d'u Rio de le Amazzone se iacchije l'isole fluviomarine de Marajò. Ce se cunde quèste isole de granne dimenzione (49.000 km2) 'nzime a le jume ca sfociane a sud de quèste ('mbarticolare 'u Tocantins) l'estuarie d'u Rio de le Amazzone tène 'n'ambiezze de assaje cendinaje de chilometre. Attraverse da ovest a est 'na vanne sciugrafeche definite Bacine de l'Amazzonie. 

Jndr'ô 1499, l'esploratore fiorendìne Amerigo Vespucci jè state 'u prime europee a navegà sus a 'u jume. 
Cchiù nnande, jndr'ô 1500, Vicente Yáñez Pinzón scacchie ccu chiame 'u jume *Río Santa María de la Mar Dulce*, cchiù nnande abbreviate jndre *Mar Dulce* (letteralmènde "dôce mare", de fatte "mare de acque dôce").

## Etimologgije
L'origgene d'u nome non g'ète chiare. Pe' 'na vanne 'u nome se reconduce a 'u fatte ca le crestiáne ca l'honne scupìrte, d'abbasce 'a guide de Francisco de Orellana honne viste fèmmene uerrière indiggene e ca avrebbero accussì chiamate 'u jume sus ispirazione de le Amazzone. Otre sostenene ca une de le popule indiggene tenèsse 'nu nome da 'u nome quase auguale e ca jndre carattere latine ha ddà jèssere state traslitterate cu *Amazonas*. Arrète, otre 'ndrucane jndr'ô sostandive *Amassunú*, co' cui se penze ca le Tupi honne caratterezzate 'u jume, l'origgene d'u nome de ôsce a die. Otre possebiletate pòtene ccu jèssere le parole indiane *amazonassa*, *amacunu* pe' "rumore de l'acque", cumme 'ô chiamavane le Indiane d'u corse superiore o *Amassonas* pe' "disturbatore de le sckife", cumme le Indiane 'ô chiamavane a l'ìrtezze d'u Rio Negro. 

A smerse 'u jume ha date 'u nome a 'u bacine amazzoneche, me pure ad assaje provinge jndr'ô Perù, Brasile, Venezuela e Colombie.

## Origgene, corse e foce

'U Rio de le Amazzone nàsce jndr'â lle Ande peruviane. Le rame suve se chiamane Marañón, Huallaga e Ucayali. Quidde cchiù settendrionale e cchiù cchijene de acque jè 'u Marañón, longhe 1.600 km, ca tène origgene da ttréde pandane a monde d'u Laghe Lauricocha e ce jè da sembe conziderate 'u rame d'origgene tradizionale d'u Rio de le Amazzone. 'A fonde ha state scupìrte jndr'ô 1909 da Wilhelm Sievers. 

L'Ucayali, cu le affluènde suve, jè cchiù longhe d'u Marañón, mendre 'u rame *cchiù longhe* d'u Rio de le Amazzone jè p'u mumènde 'u Río Apurímac o une de le affluènde suve. 'A fonde d'u Rio de le Amazzone documendate jndr'ô 2001 se iacchije jndr'â parete settendrionale d'u Nevado Mismi 'mbrà Cusco e Arequipa, chiù o mène 160 km ad ovest d'u Laghe Titicaca. 'U rame pigghie pe' 19 km 'u nome de Lloquera e accussì pe' otre 46 km de Callamayo e Hornillos, apprìme de sse aunìscere a 'u Río Apurímac. Nnande 'na longhezze totale de 730,7 km condìnue jndr'ô Río Ene (180,6 km), jndr'ô Tambo (158,5 km) e pe' spiccià pe' otre 1.600,1 km jndr'ô vasce corse d'u Río Ucayali, fine ad aunirse nnande 'na longhezze totale de ccchiù o mène 2.670 km a sud-ovest de Iquitos jndr'ô Perù c'u Marañón.

Jndr'â lle suve 3.106 km jndr'ô territorie brasiliane jndr'ô Rio de le Amazzone confluiscene ben 220 affluènde, de le quale cchiù o mène 100 sonde navigabbele. Tène alcune affluènde cchiù granne cumme 'u Tigre, ca accumenze 'nzign'e Yerupajá.

Nnande 'u confine 'mbrà Perù e Brasile 'u Rio de le Amazzone pigghie 'u nome de **Rio Solimões**. Ad 'a confluenze d'u Rio Solimões c'u Rio Negro 'nzign'e Manaus 'u jume pigghie pe' spiccià 'u nome de Rio de le Amazzone. Aqquè se iacchije pure 'u suve punde masseme de profunnetate (100 m). 'A vanne settendrionale d'a foce ccrèje 'nu estuarie cu 'nu delte suttemarine 'mbormazione. 'U Rio de le Amazzone jndr'â lle vanne de Manaus jè lundàne angore cchiù o mène 280 km da l'equatore. Ad 'a foce 'u Rio de le Amazzone scètte jndr'â ll'Atlandiche 'na quandetata d'acque de cchiù o mène 190.000 metre cube d'acque a 'u seconne, accussì cchiù o mène sèjemile migliarde de metre cube d'acque a l'anne, ca jè cchiù o mène auguale a 'na quandetata vindettréde vôte cchiù granne de quèdde d'u Volga, 'u jume europèe cchiù cchijène d'acque. 

Jndr'ô vascechiane amazzoneche, a cause d'a pendenze limitate (3,8 cm ogne chilometre) le jume sonde collegate 'mbrà lòre da canale naturale. Le acque a sud de Marajò (Tocantins, Guamã e otre) ccrèjene 'u Rio Pará, ca sgorghe attraverse 'a Bahia de Guajará (cchiù o mène 20 km jndr'â larijèzze) jndr'â ll'Atlandiche meridionale. 'A vanne cchiù piccele d'a lènga de terre 'mbrà Marajó e 'u continènde se iacchije 'nzign'a cetata de Breves, pure ce jè navigabbele cu sckife oceaneche.

## Carrêscie

'U Rio de le Amazzone jè angore ôsce 'nu punde de traffeche prengepále jnr'â ll'aree amazzoneche, 'mbarticolare p'u carrêscie de le merce. 'A cchiù granna vanne de le cetate sonde collegate da vole de linee, ca comungue non ge sonde a bbuène mercate pe' assaje javetànde d'a reggione: pe' 'stù fatte jè spannùte 'u carrêscie fluviale. 'A cchiù granna vanne de le passeggere trascorre 'a núttate sus amache ca se portane apprèsse. Jndr'â vanne d'abbasce d'ô sckife se trasportane merce. Le carisciole sonde p'a granna vanne 'mbercorribbele jndr'â staggione de le chiogge. 

'U Rio de le Amazzone jè navigabbele cu sckife oceaneche d'a coste atlandiche fine a Manaus. Pure le affluènde Rio Tapajos e Rio Negro sonde navigabbele cu sckife da crociere. A Manaus e mò pure jndre otre luèche quèste granne sckife pòtene attraccà. Unnece jume ca confluiscene jndr'ô o de le Amazzone sonde jndr'â ll'elenghe de le vìnde jume cchiù cchiène d'acque d'u munne.

## Crestiáne
Jndr'â reggione amazzoneche jàvetane cchiù o mène 20 miglione de crestiáne (le cetate cchiù 'mbortande sonde: Belém, Manaus, Santarem, Porto Velho, Coarí). Ce sonde pure cchiù o mène 200.000 crestiáne de origgene indiggene. Le territorie lòre avènene demarcate jndr'ô Brasile da l'autoretate indiane d'u Brasile FUNAI. Jndr'ô Brasile sonde state già espropriate quase 'nu miglione de km² e classefecate cumme territorie indiane, quèste quandetate corresponne a 'u 15% d'a grannèzze nazionale. Jndre quiste territorie jàvetane 150 popule indiggene. Nonostande 'stù fatte jndr'â lle territorie indiane se arrive a vôte a ferzute 'ngazzaminde 'mbrà quidde ca iacchijene l'ore (garimpeiros) e le silvicultore. Le crestiáne ca jàvetane derettamènde longhe 'u jume - spesse jndre semblece palafitte 'n'legne - se chiamane Caboclos e jàvetane spesse de pesche, de produzione de caucciù, pe' 'na vanne de attivetate zootecneche e c'u commerce de noce d'u Brasile e otre frutte sus a 'u mercate nazionale.

## Note


## Bibbliografije
* Frank Semper, *Tor zum Amazonas*, ISBN 3-9805953-1-5

## 'Ndruche pure
* Liste de le jume cchiù longhe d'u munne

## Otre pruggette

## Collegaminde fore a Uicchipèdie
*  'Mbormazione sus a 'u jume
* Palkiewicz